钦定古今图书集成/明伦汇编/氏族典/第628卷 > 《郑樵通志》 > 赫连勃勃
## 钦定古今图书集成/明伦汇编/氏族典/第628卷 > 《郑樵通志》 > 赫连勃勃

按《晋书·赫连勃勃载记》，“勃勃字屈孑，匈奴右贤王去
卑之后，刘元海之族也。曾祖武，刘聪世封楼烦公。雄
据肆卢川，为代王猗卢所败，遂出塞。表祖豹子，招集
部落，复为诸部之雄。石季龙遣使就拜平北将军左
贤王。丁零单于父卫辰入居塞内，苻坚以为西单于，
屯于代来城。及坚国乱，遂有朔方之地。后魏师伐之”，
辰令其子力候提拒战，为魏所败，执辰杀之。勃勃乃
奔于叱干部。叱干佗《斗伏》送勃勃于魏。《佗斗伏》兄子
阿利篡，勃勃于路送姚兴高平公没弈于，弈于以女
妻之。勃勃身长八尺五寸，腰带十围，性辩慧，美风仪。
兴见而奇之，深加礼敬，拜骁骑将军，宠遇逾于勋旧。
顷之，以勃勃为持节、安北将军、五原公，镇朔方。袭杀
《没弈》于而并其众。义熙二年，僭称天王、大单于，建元
曰“龙昇”，署置百官，国称大夏。以其长兄右《地代》为丞
相、代公，次兄力候提为大将军、魏公，弟阿利罗引为
征南将军。其年，讨鲜卑薛于等三部，破之。进讨姚兴
三城以北诸戍，侵掠岭北。勃勃求婚于秃发傉檀，傉
檀弗许。勃勃怒，率骑二万伐之，大败傉檀。与姚兴将
张佛生战，又败之。兴遣将齐难来伐，勃勃潜军覆之，
擒难，屯依力川。姚兴来伐，勃勃伪退，设伏夹击，皆擒
之。勃勃兄子左将军罗提率步骑一万，攻兴将姚广
都于定阳，克之，乃赦其境内，改元为凤翔。以叱干阿
利领将作大匠，于朔方水北黑水之南，营起都城。勃
勃自言：“朕方统一天下，君临万邦，可以统万为名。”立
妻梁氏为王后，子璝为太子，封子延阳平公，昌太原
公，伦酒泉公，定平原公，满河南公，安中山公。又攻姚
兴将姚逵于杏城，二旬克之。以子昌为使持节、前将
军、雍州刺史，镇阴密。安定降于勃勃，于是尽有岭北
之地。俄而刘裕灭泓，留子义真镇长安而还。勃勃以
子璝都督前锋诸军事，率骑二万南伐长安。前将军
赫连昌屯兵潼关，勃勃进据咸阳。刘裕闻之，大惧，乃
召义真东镇洛阳。勃勃入于长安，于是为坛于灞上，
僭即皇帝位，赦其境内，改元为昌武。乃于长安置南
台，以璝领大将军、录南台尚书事。勃勃还统万以宫
殿大成，于是赦其境内，又改元曰“真兴”，刻石都南，颂
功德。追尊其高祖训儿曰元皇帝，曾祖武曰景皇帝，
祖豹子曰宣皇帝，父卫辰曰桓皇帝，庙号太祖；母苻
氏曰桓文皇后。勃勃性凶暴好杀，在位十三年而宋
受禅，以宋元嘉二年死。子昌嗣伪位，寻为魏所擒。弟
定僭号于平凉，遂为魏所灭。